قاجاری ایران

ممالک محروسۂ ایران یا دولتِ علی ایران جسے قاجاری ایران، قاجاری سلطنت اور قاجاری فارس بھی کہا جاتا تھا، ایک ایرانی ریاست تھی جو 1789ء سے 1925ء تک ترک النسل قاجار خاندان کے زیرِ حکومت رہی۔ قاجار خاندان کا تعلق ترک نژاد قاجار قبیلے سے تھا اور اس نے ایران کے اتحاد (1779ء–1796ء) میں اہم کردار ادا کیا۔ انھوں نے زند خاندان کے آخری بادشاہ لطف علی خان کو معزول کر کے ایران پر دوبارہ حاکمیت قائم کی۔ سنہ 1796ء میں آغا محمد خان قاجار نے مشہد پر آسانی سے قبضہ کر کے افشاری سلطنت کا خاتمہ کیا اور اپنی شاہی تاج پوشی کی، جو ایران کے جارجیائی علاقوں پر ان کی فوجی مہم کے بعد عمل میں آئی۔

قفقاز کے علاقے میں قاجاری سلطنت نے انیسویں صدی عیسوی کے دوران روسی سلطنت کے ہاتھوں کئی اہم علاقے مستقل طور پر کھو دیے، جن میں موجودہ مشرقی جارجیا، داغستان، آذربائیجان اور آرمینیا شامل ہیں۔ ان زمینی نقصانات کے باوجود قاجاری ایران نے ایرانی بادشاہت کے تصور کو نئے سرے سے وضع کیا اور نسبتاً سیاسی خود مختاری قائم رکھی، حالانکہ روس اور برطانیہ جیسی بڑی سلطنتوں سے اس کی خود مختاری کو شدید خطرات لاحق رہے۔ غیر ملکی مشیران قاجاری دربار اور فوج میں با اثر بن گئے، یہاں تک کہ سنہ 1907ء کے معاہدۂ برطانیہ و روس کے ذریعے ایران کو روسی، برطانوی اور غیر جانبدار علاقوں میں تقسیم کر دیا گیا۔

بیسویں صدی عیسوی کے آغاز میں ایرانی آئینی انقلاب کے نتیجے میں منتخب پارلیمان (مجلس) قائم ہوئی اور ایک آئینی بادشاہت کا تصور سامنے آیا۔ محمد علی شاہ قاجار کو معزول کر کے احمد شاہ قاجار کو بادشاہ بنایا گیا، لیکن روسی سلطنت کی مداخلت نے ان آئینی اصلاحات کو کافی حد تک معطل کر دیا۔ جنگ عظیم اول کے دوران ایران کی سالمیت مزید کمزور ہوئی، جب سلطنت عثمانیہ نے ایران پر چڑھائی کی۔ سنہ 1921ء کی فوجی بغاوت کے صرف چار سال بعد رضا شاہ نے سنہ 1925 میں اقتدار سنبھالا اور پہلوی خاندان کی بنیاد رکھی، جو ایران کا آخری شاہی خاندان ثابت ہوا۔
 حوالہ جات 

زمرہ:آذربائیجان کی ابتدائی جدید تاریخ
زمرہ:آرمینیا کی ابتدائی جدید تاریخ
زمرہ:ایران اور فارس میں بادشاہت
زمرہ:ایران کی مملکتیں اور سلطنتیں
زمرہ:ایران میں انیسویں صدی
زمرہ:ایران میں بیسویں صدی
زمرہ:ایران میں 1780ء کی دہائی
زمرہ:ایران میں 1790ء کی دہائی
زمرہ:ایران میں 1800ء کی دہائی
زمرہ:ایشیا میں 1785ء کی تاسیسات
زمرہ:تاریخ داغستان
زمرہ:جارجیا (ملک) کی ابتدائی جدید تاریخ
زمرہ:جدید تاریخ ایران
زمرہ:سابقہ ممالک
زمرہ:قاجار ایران
زمرہ:1785ء میں قائم ہونے والے ممالک اور علاقے
زمرہ:1925ء میں تحلیل ہونے والی ریاستیں اور عملداریاں
زمرہ:1789ء میں قائم ہونے والے ممالک اور علاقے
زمرہ:بین جنگی دور کی سابقہ سیاست
زمرہ:1796ء میں قائم ہونے والے ممالک اور علاقے
زمرہ:تاریخ آرمینیا
زمرہ:جدید تاریخ آرمینیا
زمرہ:جدید تاریخ آذربائیجان
زمرہ:جدید تاریخ جارجیا (ملک)